Tudnivalók az önkormányzati választásokról – választópolgároknak

A 2019. október 13-i, helyi önkormányzati általános választásokkal kapcsolatos  - a választópolgárokat érintő - legfontosabb tudnivalókat az NVI honlapján megjelentek felhasználásával, az alábbiakban foglaljuk össze:
<b> Értesítés a névjegyzékbe vételről</b>

Azt a választópolgárt, aki 2019. augusztus 7-én a szavazóköri névjegyzékben szerepel, a <b> Nemzeti Választási Iroda értesítő megküldésével</b>  tájékoztatja a szavazóköri névjegyzékbe vételéről.

Az értesítőt a választópolgár az értesítési címén, ennek hiányában a lakcímén 2019. augusztus 23-ig kapja meg.

Aki 2019. augusztus 7-ét követően kerül a település szavazóköri névjegyzékébe, azt a helyi választási iroda értesítő átadásával vagy megküldésével tájékoztatja a szavazóköri névjegyzékbe történt felvételéről.

Magyarországon bejelentett lakcímmel rendelkező választópolgárként az alábbi <b> névjegyzéki kérelmek</b>  benyújtására van lehetősége  <b>2019. augusztus 8-tól </b>, az önkormányzati választásohoz kapcsolódóan:

<b> Átjelentkezés másik szavazókörbe</b>

A kérelmet <b> 2019. augusztus 8-tól, 2019. október 9-én 16:00 óráig</b>   lehet benyújtani, a helyi választási irodához, papír alapon, vagy on-line.
Az átjelentkezésre irányuló kérelmet az a választópolgár nyújthatja be, aki 2019. június 26-án és az átjelentkezésre irányuló kérelme elbírálásakor ugyanazon tartózkodási hellyel rendelkezett, és tartózkodási helyének érvényessége legalább 2019. október 13-ig tart.

(Tájékoztató megtekintése a <a href="https://www.valasztas.hu/atjelentkezesi-kerelem-benyujtasa" ><b> benyújtás szabályairól</b> </a>)

<b> Mozgóurna igénylése</b>

Ha a választópolgár a szavazás napján nem tud megjelenni a lakóhelye szerinti szavazóhelyiségben, mert egészségi állapota (pl. kórházban van), fogyatékossága vagy fogva tartása (pl. előzetes letartóztatás, szabadságvesztés) ebben megakadályozza, mozgóurnát kérhet.

(Tájékoztató megtekintése a <a href="https://www.valasztas.hu/mozgourna-igenylese" ><b> benyújtás szabályairól</b> </a>)

<b> Külképviseleti névjegyzékbe vétel</b>

A magyarországi lakcímmel rendelkező választópolgár a szavazás napján külföldön tartózkodik, lehetősége van arra, hogy valamelyik külképviseleten (nagykövetségen vagy konzulátuson) adja le szavazatát.

(Tájékoztató megtekintése a <a href="https://www.valasztas.hu/kulkepviseleti-nevjegyzekbe-veteli-iranti-kerelem-benyujtasanak-szabalyai" ><b> benyújtás szabályairól</b></a> )

A határidőkről, határnapokról <a href="https://www.valasztas.hu/helyi-onkormanyzati-valasztasok-2019#_hataridok_WAR_nvinvrportlet_nvi-nvr-hataridok-title" ><b> itt tájékozódhat.</b></a>

A választási formával kapcsolatos további - helyi - tudnivalók, információk, a HVI vezetőjének határozatai, hirdetményei, a HVB határozatai, döntései a <a href="http://szuhakallo.hu/hu/valasztas1.php" ><b> itt érhetők el.</b> </a>

További információk a <a href="https://www.valasztas.hu/" ><b> Nemzeti Választási Iroda</b></a>  honlapján.

